Hyd Internet 151 Views Saina , Sindhu
sindhu , saina
నాగ్‌పూర్ః నాగ్‌పూర్ వేదిక‌గా జ‌రుగుతున్న జాతీయ బ్యాడ్మింటన్‌ ఛాంపియన్‌షిప్ ఫైన‌ల్ పోరులో సైనా-సింధుల అట నువ్వా నేనా అన్నంత
క‌సిగా సాగింది. చివ‌రికి ఈ పోరులో సైనా నెహ్వాల్ నే విజ‌యం వ‌రించింది. తుది పోరులో ఆమె 21-17, 27-15 తేడాతో సింధును ఓడించింది. ఇద్దరికీ ఇదే చివరి మ్యాచ్‌ అన్నంత కసిగా ఆడేశారు. తొలిగేమ్‌ను సైనా సులభంగా గెలిచింది. రెండో గేమ్‌లోనే అసలు కథ మొదలైంది. సింధు 5-1తో ఆధిక్యంలోకి వెళ్లింది. ఆ తర్వాత వరుస పాయింట్లు సాధిస్తూ 14-10తో దూసుకెళ్లింది. గేమ్‌ 17-14తో ఉన్న దశలో పుంజుకున్న సైనా 18-18తో స్కోర్‌ సమం చేసింది. ఇక్కడ్నుంచి ఆట మలుపులు తిరిగింది. ఇద్దరూ చెరో పాయింటు సాధిస్తూ ముందుకు పోవడంతో పోటీ పెరిగింది. ఆట రసవత్తరంగా మారింది. ఉత్కంఠ వూపేసింది. సుదీర్ఘ ర్యాలీలు ఆడటంతో 20-20, 22-22, 24-24, 25-25తో గేమ్‌ కొనసాగింది. చివరికి అలసిపోయిన సింధు షటిల్‌ను రెండు సార్లు నెట్‌కు కొట్టడంతో సైనా విజ‌యం సాధించింది.